מעין (כתב עת)

מעין הוא כתב עת לשירה וספרות היוצא לאור החל משנת 2005 ופרסם עד כה 15 גיליונות. עורכיו הם רועי צ'יקי ארד והמשורר-קולנוען יהושע סימון. הכותבים רובם ילידי שנות השבעים עד התשעים. כתב העת מציג את עצמו כ"חלון ראווה לשירה חדשה", על כן רבים בו השמות החדשים והלא-מוכרים, חלקם צעירים מאוד. לצד כתב העת מופצים "מערבון", מגזין עצמאי לקולנוע, "החדש והרע", מגזין לאמנות, וחוברות שירה שיצאו בהוצאת "מעין".

== כתב העת מעין ==

הגיליון הראשון של כתב העת "מעין" יצא במקביל ליציאתם של "הו!" ו"מטעם". מעין נבדל מהם בכך שהוא עסק לא רק באמנויות הכתובות אלא גם באמנות ויזואלית, ובמחירו הנמוך, שאותו מסבירים העורכים בשאיפה להגיע לקהל צעיר יותר ומבוסס פחות. עורכי העיתון הסבירו כי מחיר העיתון בגיליון הראשון נקבע על פי שכר המינימום לשעת עבודה. כתב העת מעין מופץ ב-4,000 עותקים לגיליון.

כתב העת "מעין" מכיל שירה, חלק ממנה פוליטי או ארוטי, פרוזה וכן מסות בנושאים מגוונים, כגון: השירה הסינית המודרנית, הקשר בין אדריכלות ישראלית לצבאיות, המעמד ההלכתי של הפירה, פוליטיקה בטקסטים של אריק איינשטיין, היחס בין שירת נמרוד קמר לזו של ט. כרמי ומוזיקת פופ לבנונית. כמו כן, מתפרסמים בעיתון תרגומים, ביניהם של שירה עכשווית מהעולם וכן תרגומים של ג'ונתן סוויפט, בוריס ויאן, אחמד מטר, סיד בארט, שירת ימי הביניים, ועד שירה אוגריתית.

בין הכותבים ב"מעין": יוני רז פורטוגלי, מיכל דר, ואן נויין, מרחב ישורון, אהרן שבתאי, נעם פרתום, יודית שחר, בועז לביא, צאלה כץ, רומן באימבאיב, זהיה קונדוס, שלמה חתוכה, ערן הדס, תומר גרדי, ראג'י בטחיש, נמרוד קמר, שגיא אלנקוה ונעמה גרשי.

יחד עם אתגר והכיוון מזרח כתב העת יזם והוציא ב-2007 את "אדומה - אסופת שירה מעמדית", לאחר מכן יחד עם כתבי עת אחרים וגרילה תרבות סייע להוציא את "לצאת!" נגד המלחמה בעזה ב-2008 ואת "שירון המהפכה" (אוגוסט 2011) לתמיכה במאבק החברתי. כמו כן, ארגן הפגנות ואירועים פוליטיים וחברתיים הקשורים לשירה ברחבי הארץ יחד עם גרילה תרבות.

== מערבון ==

מהגיליון השני של מעין צורף אליו מגזין קולנוע עצמאי בשם מערבון, שנערך על ידי יהושע סימון. מערבון מכיל ביקורות על סרטים ישראלים וזרים (למשל, אור, "קרוב לבית", "פארק העונשים" של פיטר ווטקינס, סדרת סרטי אסקימו לימון), מאמרי רוחב (קולנוע הומואי בישראל, השפעת כתוביות התרגום על הקולנוע), הצצה לקולנוע בינלאומי (כתבת שער על הבמאי הסיני ג'יה זאנג קה, ראיון מתורגם עם הבמאי רוברטו רוסליני, טלנובלות פוליטיות בדרום אמריקה), ראיונות (למשל עם במאי הסרט וסרמיל), סינופסיסים לסרטים של יוצרי קולנוע ותמונות מתוך תהליך ההפקה. בגיליון השני של מערבון חשף דני רוזנברג מאמר שכתב בצעירותו עמוס גוטמן לעיתון התיכון על "סטיריקון" של פליני והוא מסביר את הקשר בין המאמר ליצירתו של גוטמן, ובגיליון השלישי, מתי שמואלוף כתב על הסטריאוטיפים בביקור התזמורת.

רוב כותבי מערבון הם קולנוענים צעירים בעצמם וכתב העת ניכר בקו האקטיביסטי שלו בכל הקשור ליצירה קולנועית, ומכיל כתבות ומניפסטים כמו: מאמר פולמוסי בגנות השפעת קרנות הקולנוע על הסרטים הישראליים, סקירה של החיים הסטודנטיאלים בבית הספר לקולנוע סם שפיגל, מאמר תמיכה באיגוד התחקירניות, תרגום מפורטוגזית של "מניפסט הקולנוע של הרעב", ומאמר של ימין מסיקה נגד הפקות מקור. כיום, מערבון הוא כתב העת היחיד בישראל לקולנוע שיוצא עצמאית ולא כחלק מגוף גדול. בהקדמה לגיליון הראשון מצהירים חברי המערכת "העיתון רואה אור במסורת הכתיבה המנסה לא פחות מאשר לשנות ולשפר את הקולנוע".

בין הכותבים במערבון: דני רוזנברג, תום שובל, בני בן-דוד, נועם יורן, ליאת סימון, אדם אבולעפיה, זהר וגנר, לליב מלמד, ארי ליבסקר, שמוליק דובדבני ורועי רוזן.

עם יציאת הגיליון החמישי של מערבון, ארבעת הגליונות הראשונים הועלו לקריאה חופשית באינטרנט.

מערבון יצא ב-11 גיליונות, כשהעותק השלישי הוא כפול ומכונה "מערבון 3+4".

== החדש והרע ==

החדש והרע הוא כתב עת עצמאי לאמנות היוצא עם מעין. הגיליון הראשון היה גיליון פיילוט שנערך על ידי רועי ארד ויהושע סימון וכונה גיליון 0.5. לאחר מכן יצאו עוד שני גיליונות שנערכו על ידי האמנית נטלי לוין, בשיתוף עם סימון וארד.
מבין האמנים שהשתתפו במעין ובמגזין האמנות "החדש והרע": גיל שני, דויד עדיקא, רועי רוזן, כוכבית קדושים, טמיר ליכטנברג, חיה רוקין, מעין שטראוס (שעל שמה גם נקרא המגזין מעין), זויה צ'רקסקי, תמר הירשפלד, פרדי ופסח סלבוסקי, וכמו כן אמנים רבים נוספים בתחילת דרכם. החדש והרע, כולל יצירות לצד ראיונות ומאמרים, הוא סוקר את עולם האמנות הישראלי והעולמי ובעל קו פוליטי וחברתי קרוב למעין ומערבון.

החדש והרע הוא גם חלל לאמנות המופעל על ידי מעין. הראשון הוקם ברחוב הרכבת בתל אביב עוד לפני שכתב העת יצא לאור. ב-2013 הוקמה גלריית החדש והרע ברחוב כיאט 1 בעיר התחתית בחיפה. נטלי לוין היא האחראית על החלל החיפאי, ומתקיימות בו תערוכות, הרצאות ופעילות חברתית.

== הוצאת מעין ==

החל מהגיליון הרביעי של מעין, הפך כתב העת להוצאת ספרים, שחלקם מופצים עם כתב העת וחלקם נמכרים בנפרד. הספר הראשון שיצא הוא עין הכמהין של המשוררת הישראלית הצעירה (ממוצא וייטנאמי) ואן נויין. הספר יצא בפורמט של חוברת שמחולקת עם כתב העת.

יחד עם הגיליון החמישי של מעין, יצא הספר "אני רוצה לתייק אותך" מאת נמרוד קמר שכולל שירים ומסמכים. חלק מהשירים עוסקים בתרבות דיגיטלית, בין השאר בוויקיפדיה. לגיליון השישי צורף ספר השירה של מיכל דר, "גלשן". לגיליון התשיעי צורפה הנובלה "הדוקומנטריסט" מאת ארי ליבסקר ולמעין 10 "נושאת המטוסים" מאת רועי צ'יקי ארד.

הוצאת מעין, יחד עם גרילה תרבות, הוציאה גם את "אנרגיות טובות", פרוטוקול ועדת הכלכלה בנוגע לתמלוגי הגז הטבעי, שנערך כמחזה. הספר יצא בשלוש מהדורות.

בין ספרי השירה של ההוצאה: "באימבאיב", כל כתבי המשורר רומן באימבאיב, "ארץ הפז" מאת לריסה מילר, "יםFA" מאת תמי אסולין, הספר הראשון בעברית המבוסס על כתב החרשים FA' ו"מקש הרווח", שמאגד חמישה ספרים של המשורר ערן הדס, חלקם חתומים בידי "צאלה כץ".

==קישורים חיצוניים==

===מאמרים, ראיונות וביקורות===
* 
* 
* 
* 
* 
* - מאמר על גיליון 2 של "מעיין"
* - על הפורנוגרפיה והשחרור בפואטיקה של מעין
*
* 
* 
* 
* [http://nimrodkamer.com/photos/vaan_menahem_ben_maariv__may08.jpg המבקר מאוהב], מנחם בן, תרבות מעריב, על מעין 4 והספר 'עין הכמהין' של ואן נויין.
* אריק גלסנר, [http://www.notes.co.il/arik/42470.asp כמה דברים על כתב העת "מעין"], בלוג באתר "רשימות", 28.5.2008
* אלי הירש, [http://elihirsh.com/?p=739 על מעין 5], ידיעות אחרונות 14/8/09
* אלי הירש, [http://elihirsh.com/?p=3373 על מעין 7], ידיעות אחרונות 16/12/11

=== גליונות שלמים של מעין, מערבון והחדש והרע ===
* [http://www.scribd.com/doc/17158567/Maayan-Magazine-Vol-4-Complete-2008 מעין 4]
* [http://www.scribd.com/doc/215324810/%D7%9E%D7%A2%D7%99%D7%9F-%D7%92%D7%99%D7%9C%D7%99%D7%95%D7%9F-5 מעין 5]
* [http://www.scribd.com/doc/67596864/%D7%9E%D7%A2%D7%99%D7%9F-6 מעין 6]
* [http://www.scribd.com/doc/102040210/%D7%9E%D7%A2%D7%99%D7%9F-%D7%9B%D7%AA%D7%91-%D7%A2%D7%AA-%D7%9C%D7%A9%D7%99%D7%A8%D7%94-%D7%A1%D7%A4%D7%A8%D7%95%D7%AA-%D7%95%D7%A8%D7%A2%D7%99%D7%95%D7%A0%D7%95%D7%AA-%D7%92%D7%9C%D7%99%D7%95%D7%9F-7-2011 מעין 7]
* [http://issuu.com/roychickyarad/docs/may-08 מעין 8]
* [https://www.facebook.com/events/786793331434915/?ref=48&object_id=786793331434915&event_action_source=48 מעין 9]
* [http://www.scribd.com/doc/102140672/%D7%92%D7%99%D7%9C%D7%99%D7%95%D7%9F-7-%D7%A9%D7%9C-%D7%9E%D7%A2%D7%A8%D7%91%D7%95%D7%9F-%D7%9E%D7%92%D7%96%D7%99%D7%9F-%D7%97%D7%93%D7%A9-%D7%9C%D7%A7%D7%95%D7%9C%D7%A0%D7%95%D7%A2-2011 מערבון 7]
* [http://issuu.com/roychickyarad/docs/mar-08__1_?e=10033735/6004238 מערבון 8]
* [http://issuu.com/roychickyarad/docs/mav-9 מערבון 9]
* [http://www.scribd.com/doc/67592841/%D7%94%D7%97%D7%93%D7%A9-%D7%95%D7%94%D7%A8%D7%A2-%D7%9B%D7%AA%D7%91-%D7%A2%D7%AA-%D7%9C%D7%90%D7%9E%D7%A0%D7%95%D7%AA-%D7%92%D7%9C%D7%99%D7%95%D7%9F-2 החדש והרע 2]
* [http://issuu.com/roychickyarad/docs/new-03__1_/6?e=0 החדש והרע 3]

===טקסטים ממעיין ומערבון ברשת===
*
* [https://web.archive.org/web/20070224184240/http://www.maarav.org.il/classes/PUItem.php?id=646&lang=HEB מאמר על פוליטיקה בטלנובלות של אמריקה הלטינית] מתוך מערבון, מגזין הקולנוע של מעיין
* נעמה גרשי - [http://www.haokets.org/2006/01/20/%D7%A9%D7%99%D7%A8-%D7%9C%D7%A9%D7%91%D7%AA-%D7%9E%D7%AA%D7%95%D7%9A-%D7%9E%D7%A2%D7%99%D7%99%D7%9F/ עזריאלי בסתיו] - שיר - מתוך "העוקץ", בלוג חברתי
* [http://www.notes.co.il/rinat/ רינת ברקוביץ'], [https://web.archive.org/web/20050312212314/http://www.maarav.co.il/classes/PUItem.php?id=411&lang=HEB הושיטו יד לכיבוש], הצעה צנועה ברוח ג'ונתן סוויפט, מארב, מתוך מעין 1
* 

== הערות שוליים ==

קטגוריה:ישראל: כתבי עת ספרותיים
קטגוריה:חבורות ספרותיות
קטגוריה:ישראל: כתבי עת לשירה